Държавен вестник, бр. 49, 2025 г., стр. 69

БРОЙ  49	
Д Ъ Р Ж А В Е Н  В Е С Т Н И К 	
СТР.  69   
НАРЕДБА № Н-6 
от 30 май 2025 г.
за условията и реда за определяне и из­
плащане на еднократно обезщетение при 
преместване на служба в друго населено 
място на територията на страната и извън 
нея на военнослужещите и на членовете на 
техните семейства
Г л а в а  п ъ р в а
УСЛОВИЯ И РЕД ЗА ОПРЕДЕЛЯНЕ И 
ИЗПЛАЩАНЕ НА ЕДНОКРАТНО ОБЕЗЩЕ­
ТЕНИЕ ПРИ ПРЕМЕСТВАНЕ НА СЛУЖБА 
В ДРУГО НАСЕЛЕНО МЯСТО НА ВОЕН­
НОСЛУЖЕЩИТЕ
Чл. 1. (1) При преместване на служба 
в друго населено място на територията на 
страната и извън нея на военнослужещите се 
изплаща еднократно обезщетение, определено 
по реда на чл. 234 от Закона за отбраната и 
въоръжените сили на Република България.
(2) Размерът на еднократното обезщетение 
се определя като процент от брутното ме­
сечно възнаграждение, дължимо към датата 
на преместване на военнослужещия. 
Чл. 2. (1) Брутното месечно възнагражде­
ние по чл. 1, ал. 2 включва основното месечно 
възнаграждение и допълнителните месечни 
възнаграждения за продължителна служба, 
за специфични условия при изпълнение на 
военната служба с постоянен характер и 
за образователна и научна степен „доктор“ 
или за научна степен „доктор на науките“, 
изчислени към датата на преместването, 
като за пълен работен месец.
(2) В размера на брутното месечно въз­
награждение не се включват допълнителните 
възнаграждения за специфични условия при 
изпълнение на военната служба с постоянен 
характер, дължими за предходни месеци.
Чл. 3. (1) Размерът на еднократното обез­
щетение се определя:
1. за територията на страната в зависимост 
от разстоянието между населеното място, в 
което военнослужещият е служил непосред­
ствено преди преместването, и населеното 
място, в което военнослужещият е преместен 
да служи или да се обучава, както следва:
а) на разстояние над 25 км до 100 км 
включително – 50 %;
б) на разстояние над 100 км – 100 %;
2. за изпълнение на военна служба в слу­
чаите по чл. 134, ал. 2, т. 2 и 3 от Закона за 
отбраната и въоръжените сили на Република 
България – 100 %;
3. при обучение в чужбина с освобож­
даване от длъжност и вземане в специален 
щат – 100 %; 
4. при завръщане в страната след изпъл­
нение на военна служба в случаите по т. 2 
и 3 – 100 %. 
(2) За определяне на разстоянието при 
преместване на военнослужещите в случаите 
по ал. 1, т. 1 се взема предвид най-късото 
разстояние между табелите/обозначените 
с пътни знаци входове и изходи на двете 
населени места. 
(3) В случаите по ал. 1, т. 2, 3 и 4 дъл­
жимото обезщетение на военнослужещите и 
членовете на техните семейства се изплаща 
еднократно за срока на заемане на длъжността 
от три години или удължения срок по реда 
на чл. 134, ал. 4 и 5 от Закона за отбраната 
и въоръжените сили на Република България.
Чл. 4. Брутното месечно възнаграждение 
по чл. 1, ал. 2 се удостоверява със служебна 
бележка по образец, издадена от военното 
формирование/структура, където военнослу­
жещият се е водил на отчет и доволствие 
до датата на преместването, съгласно при­
ложението.
Чл. 5. (1) Обезщетението при преместване 
се определя, начислява и изплаща по новото 
местослужене въз основа на заповед на коман­
дира (началника) на военното формирование 
или ръководителите на Министерството на 
отбраната, структурите на пряко подчинение 
на министъра на отбраната и Българската 
армия, в която се водят на отчет и доволствие. 
(2) Заповедта по ал. 1 се издава при 
наличие на фактическо преместване на 
военнослужещия в населено място на тери­
торията на страната и извън нея, отстоящо 
на разстояние над 25 км от населеното мяс­
то, където е бил регистриран по настоящ 
адрес преди преместването. Наличието на 
фактическо преместване се удостоверява от 
военнослужещия с представяне на:
1. адресна регистрация по настоящ адрес 
в населено място по новото местослужене 
за територията на страната в случаите по 
чл. 3, ал. 1, т. 1 и 4;
2. договор за наем в случаите по чл. 3, 
ал. 1, т. 2 и 3 и документ за адресна регистра­
ция по настоящ адрес по смисъла на чл. 99, 
ал. 2 от Закона за гражданската регистрация;
3. удостоверение за промени на настоящия
адрес в случаите по чл. 3, ал. 1, т. 1 и 4.
(3) Адресната регистрация по настоящ 
адрес в населеното място по новото мес­
тослужене, удостоверението за промени на 
настоящия адрес или договорът за наем да